A kormány letakarta saját plakátjait, mire Manfred Weber néppárti csúcsjelölt megérkezett az országba, így nem láthatta Junckert és Sorost. A Momentum ezeken a letakart plakátokon üzent Webernek.

A Momentum a Gyömrői úton, a reptérre vezető úton akciózott egy letakart plakát előtt, innen a képek.

Vak vagy? © Momentum

Növessz tököket © Momentum

Itt volt Juncker © Momentum

Hajnal Miklós elnökségi tag az akciót követő sajtótájékoztatóján elmondta, hogy a kormány ezzel a lépésével valójában bevallotta, hogy szégyelli ezt a plakátkampányt, és szégyelli ezeket a plakátokat megmutatni Manfred Webernek. A Momentum szerint viszont a kormánynak vállalnia kell, hogy mit tesz, hiszen a gyűlöletkampányt továbbra is folytatják, csak gyáva módon, meghunyászkodva takarták el a látható bizonyítékokat. A Momentum célja az akcióval az volt, hogy Manfred Weber lássa, hogy Magyarországon milyen gyűlölettel találkozhat. Ezt nem lehet sem előle, sem más elől eltakarni. Hajnal reméli, hogy a kormány nem fogja becsapni Webert, és reméli, hogy az országban folyó gyűlöletkeltésnek lesz következménye.

A kormány Juncker-ellenes plakátkampánya kedden az érdeklődés középpontjában állt, ugyanis azokat a kormány letakarta. Azonban azokat az MSZP meghekkelte, illetve most a Momentum is.

Weber tárgyalt a CEU-n, majd Orbánnal is találkozik.